Бахъсэн щытепсэлъыхьащ жыг хадэхэр гъэкIынымкIэ IэнатIэм зэрызиужьынум
Бахъсэн районым щыIэ агропромышленнэ бизнес-инкубаторым иджыблагъэ щекIуэкIащ Къэбэрдей-Балъкъэрым жыг хадэхэр зехьэнымрэ жыгыщIэхэр гъэкIынымрэ зыщегъэужьыным теухуа щIэныгъэ конференц.
Абы кърихьэлIащ жыг хадэхэр зыгъэкI хозяйст-вэхэм я унафэщIхэмрэ IэщIагъэлIхэмрэ, жыг хадэхэм къыщагъэсэбэп Iэмэпсымэхэмрэ техникэмрэ, химикатхэр, удобренэхэр къыщIэзыгъэкI фирмэхэм я лIыкIуэхэр, продукцэр зыщэху «Окей», «Ашан», «Пятёрочка», «Перекресток», «Дикси» сату IуэхущIапIэхэм я лэжьакIуэхэр.
Конференцым хэтахэр лэжьыгъэм щIадзэн ипэкIэ щыIащ жыгхэр уэм щызыхъумэ тепхъуэхэр щащI «Бетанет» ООО-м, жыгыщыIэхэр щагъэкI «Центр-питомник» ООО-м, хадэхэм щызэпраш кIапсэхэр зыIыгъ пкъохэр зыгъэж «Базис» ООО-м.
ЩIэныгъэ конференцыр къызэIуихащ КъБР-м и Правительствэм и УнафэщIым и япэ къуэдзэ — мэкъумэш хозяйствэмкIэ министр Говоров Сергей. «Иджырей жыг хадэхэм ди республикэм псын-щIэу зыщаубгъу. Дызэрыт илъэсым щыщу блэкIа мазипщIым къриубыдэу КъБР-м и мэкъумэшыщIэ- хэм пасэу къызыпыкIэ жыг хадэу гектар 1560-рэ щыхасащ. Зэрыщыту къапщтэмэ, апхуэдэ жыг хадэу иджыпсту гектар мин 19,5-рэ диIэщ, — жиIащ абы.
Хабзэ зэрыхъуауэ, щIэныгъэ конференцым кърихьэлIащ Сербиемрэ Италиемрэ жыг хадэхэр щызыгъэкI IэщIагъэлIхэм я лIыкIуэхэр.
Чылар Аринэ,
Бахъсэн районым и щIыналъэ администрацэм
и пресс-IуэхущIапIэм и унафэщI.
